|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2023. június 21 - ei**

**rendes ülésére**

|  |  |
| --- | --- |
| **Tárgy:** | Tulajdonosi döntés Budapest Főváros VII. kerület Erzsébetváros Önkormányzata tulajdonában álló kihasználatlan üres telkek és egyéb ingatlanok értékesítésére kiírt árverési eljárások eredményének kihirdetése tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

**Tisztelt Képviselő-testület!**

**I.**

A Képviselő-testület 127/2023. (IV.19.) számú határozatával úgy döntött, hogy a Budapest Főváros VII. kerület Erzsébetváros Önkormányzata tulajdonában álló

* Budapest belterület 33050/2 helyrajzi szám alatt nyilvántartott, természetben a 1076 Budapest, Alpár utca 4. szám,
* Budapest belterület 34123 helyrajzi szám alatt nyilvántartott, természetben a 1077 Budapest, Kis Diófa utca 5. szám,
* Budapest belterület 34133 helyrajzi szám alatt nyilvántartott, természetben a 1077 Budapest, Kis Diófa utca 14. és a Budapest belterület 34134 helyrajzi szám alatt nyilvántartott, természetben a 1077 Budapest, Kis Diófa utca 16. szám,
* Budapest belterület 32935 helyrajzi szám alatt nyilvántartott, természetben a 1076 Budapest, Verseny utca 20. szám,
* Budapest belterület 32934 helyrajzi szám alatt nyilvántartott, természetben a 1076 Budapest, Verseny utca 22-24. szám

alatti ingatlanokat (a továbbiakban: Ingatlanok) árverés útján értékesíteni kívánja. Az árverési hirdetmények közzétételére és az árverési eljárások lefolytatására, valamint az eljárások eredményének Képviselő-testület elé történő előterjesztésére az EVIN Nonprofit Zrt. lett felkérve.

A Képviselő-testület döntése alapján 2023. április 24. és 2023. május 24. napja között meghirdetésre kerültek az Ingatlanok vonatkozásában elkészített árverési hirdetmények. A hirdetmények Erzsébetváros Önkormányzata és az EVIN Nonprofit Zrt. honlapján, az ingatlan.com portál felületén, valamint a HVG, a Magyar Nemzet és a Népszava sajtótermékekben kerültek közzétételre.

Az ajánlattételre nyitva álló határidőben az Alpár u. 4. szám alatti ingatlan vonatkozásában 1 db ajánlat érkezett, a Kis Diófa u. 5., a Kis Diófa u. 14. és 16., a Verseny u. 20., és a Verseny u. 22-24. szám alatti ingatlanok vonatkozásában nem érkezett ajánlat.

Az Alpár u. 4. szám alatti ingatlan értékesítése tárgyában kiírt árverési eljárás összefoglalása:

Döntéshozó: Budapest Főváros VII. kerület Erzsébetváros Önkormányzatának Képviselő-testülete

Meghirdető: EVIN Erzsébetvárosi Ingatlangazdálkodási Nonprofit Zrt.

Az árverési eljárás tárgya: Budapest belterület 33050/2 helyrajzi szám alatt nyilvántartott, természetben a 1076 Budapest, Alpár utca 4. szám alatt található, 457 m2 alapterületű, „kivett lakóház, udvar” megjelölésű ingatlan tulajdonjogának átruházása.

Meghirdetés napja: 2023. április 24.

Ajánlattételi határidő: 2023. május 24. 16:00 óra.

Árverés tárgyát képező ingatlan kikiáltási ára: 195.000.000,- Ft.

Árverési biztosíték összege: 19.500.000,- Ft.

Bontás időpontja: 2023. május 31. 09:00 óra. A bontási eljárás közjegyző jelenlétében történt, a bontási jegyzőkönyv az előterjesztés mellékletét képezi.

Versenytárgyalás időpontja: 2023. június 7. 9:00 óra. A versenytárgyalási eljárás közjegyző jelenlétében történt, a versenytárgyalásról készült jegyzőkönyv az előterjesztés mellékletét képezi.

Ajánlattevő megnevezése:

Név: Camargue Kereskedelmi, Szolgáltató és Tanácsadó Kft. (székhely: 1062 Budapest, Székely Bertalan u. 18.; adószám: 23504024-2-42; Cg.: 01-09-404669; képviseli: Durai Ádám ügyvezető)

Megajánlott vételár: 195.500.000,- Ft

A fentiekre tekintettel javasoljuk az Alpár u. 4. szám alatti ingatlan vonatkozásában meghirdetett árverési eljárás érvényesnek és eredményesnek nyilvánítását, valamint az ajánlattevő nyertesként való kihirdetését, míg a a Kis Diófa u. 5., a Kis Diófa u. 14. és 16., a Verseny u. 20., és a Verseny u. 22-24. szám alatti ingatlanok vonatkozásában meghirdetett árverési eljárások eredménytelenné nyilvánítását és új árverési eljárások kiírását.

Az ingatlanok vonatkozásában új értékbecslések, illetve értékbecslés aktualizálások készültek:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Cím** | **Hrsz** | **m²** | **Funkció** | **Értékbecslés** | **Értékbecslés aktualizálás** | **Kontroll értékbecslés** | **Kontroll értékbecslés aktualizálás** |
| 1. | **Kis Diófa u. 5.** | 34123 | 669 | kivett udvar | 476 600 000 Ft  (PROAC 2023. május 31.) |  | 720 000 000 Ft  (Új Bokréta 2021. április 11.)  485 600 000 Ft  (MIOSZ 2022. január 10.) | 477 000 000 Ft  (Új Bokréta 2023. június 6.)  **681 800 000 Ft** (MIOSZ 2023. június 7.) |
| 2. | **Kis Diófa u. 14.** | 34133 | 430 | kivett beépítetlen terület | 319 900 000 Ft (PROAC 2023. május 31.) | 457 000 000 Ft (Új Bokréta 2021. április 11.) | **363 000 000 Ft**  (Új Bokréta 2023. június 6.) |
| 3. | **Kis Diófa u. 16.** | 34134 | 848 | kivett lakóház, udvar, gazdasági épület | **595 800 000 Ft** (PROAC 2023. május 31.) | 390 000 000 Ft (Új Bokréta 2021. augusztus 10.)) | 542 000 000 Ft  (Új Bokréta 2023. június 6.) |
| 4. | **Verseny u. 20.** | 32935 | 736 | kivett lakóház, udvar, gazdasági épület | 295 700 000 Ft (PROAC 2023. május 31.) | 311 400 000 Ft (MIOSZ 2023. április 23.) | **382 100 000 Ft**  (MIOSZ 2023. június 7.) |
| 5. | **Verseny u. 22-24.** | 32934 | 2168 | kivett lakóház, udvar, gazdasági épület | 960 000 000 Ft (PROAC 2022. október 6.) | **960 000 000 Ft** (PROAC 2023. június 2.) | 880 000 000 Ft (Új Bokréta 2022. október 7.)) | 880 000 000 Ft (Új Bokréta 2023. június 6.) |

Az árverési eljárást két fordulóban kívánjuk megvalósítani (1. nyílt, írásos ajánlattétel, 2. versenytárgyalás), az árverési biztosíték a meghirdetett ingatlanok kikiáltási árának 10%-ában, a licitlépcső mértéke 100.000,- forintban került meghatározásra.

Az árverési hirdetmény szerint az ajánlattevő vételi ajánlatához mellékelni köteles az ajánlattétel tárgyát képező ingatlanon az adásvételi szerződés hatályba lépésétől számított 5 éven belül megvalósítandó fejlesztési tervet.

Az ingatlanok vonatkozásában beépítési kötelezettséget írtunk elő, mely alapján az ajánlattevőnek kötbér kikötése mellett kötelezettséget kell vállalnia, hogy az adásvételi szerződés hatályba lépésétől számított 5 éven belül - az ajánlata mellékletét képező - fejlesztési tervben foglaltakat megvalósítja.

A Kis Diófa u. 14. és Kis Diófa u. 16. szám alatti ingatlanok esetében az áverési eljárásban történő részvétel további feltételeként írtuk elő, hogy a fejlesztési terv kizárólag az ingatlanok kulturális, közösségi célú fejlesztését célozhatja.

Az árverési hirdetményekben a késedelmi kötbér mértéke napi 200.000,- forintban, a meghiúsulási kötbér a szerződéses vételár összegének 30%-ában került meghatározására. A fejlesztési terv megvalósítására vállalt beépítési kötelezettség biztosítására az Önkormányzatot megillető visszavásárlási jogot kötöttünk ki.

Kérjük a Tisztelt Képviselő-testületet, hogy a fent megnevezett 5 ingatlan vonatkozásában elkészített – a határozati javaslat mellékletét képező – árverési hirdetmények tervezetét jóváhagyni szíveskedjen, egyúttal az árverési eljárások EVIN Nonprofit Zrt. által történő újbóli megindítását engedélyezze.

**II.**

A Képviselő-testület 128/2023. (IV.19.) számú határozatával úgy döntött, hogy a Budapest Főváros VII. kerület Erzsébetváros Önkormányzata tulajdonában álló

* Budapest belterület 34228/0/A/31 helyrajzi szám alatt nyilvántartott, természetben a 1074 Budapest, Dob u. 3. szám,
* Budapest belterület 34220/0/A/21 helyrajzi szám alatt nyilvántartott, természetben a 1074 Budapest, Dob u. 4. szám

alatti tetőtereket (a továbbiakban: Ingatlanok) árverés útján értékesíteni kívánja. Az árverési hirdetmények közzétételére és az árverési eljárások lefolytatására, valamint az eljárások eredményének Képviselő-testület elé történő előterjesztésére az EVIN Nonprofit Zrt. lett felkérve.

A Képviselő-testület döntése alapján 2023. április 24. és 2023. május 22. napja között meghirdetésre kerültek az Ingatlanok vonatkozásában elkészített árverési hirdetmények. A hirdetmények Erzsébetváros Önkormányzata és az EVIN Nonprofit Zrt. honlapján, az ingatlan.com portál felületén, valamint a HVG, a Magyar Nemzet és a Népszava sajtótermékekben kerültek közzétételre.

Az ajánlattételre nyitva álló határidőben a Dob u. 3. szám alatti ingatlan vonatkozásában 1 db ajánlat érkezett, a Dob u. 4. szám alatti ingatlan vonatkozásában nem érkezett ajánlat.

A Dob u. 3. szám alatti ingatlan értékesítése tárgyában kiírt árverési eljárás összefoglalása:

Döntéshozó: Budapest Főváros VII. kerület Erzsébetváros Önkormányzatának Képviselő-testülete

Meghirdető: EVIN Erzsébetvárosi Ingatlangazdálkodási Nonprofit Zrt.

A pályázati eljárás tárgya: Budapest belterület 34228/0/A/31 helyrajzi szám alatt nyilvántartott, természetben a 1074 Budapest, Dob u. 3. szám alatt található, 347 m2 alapterületű, „szárító” megjelölésű ingatlan tulajdonjogának átruházása.

Meghirdetés napja: 2023. április 24.

Ajánlattételi határidő: 2023. május 22. 16:00 óra.

Árverés tárgyát képező ingatlan kikiáltási ára: 102.900.000,- Ft.

Árverési biztosíték összege: 10.290.000,- Ft.

Bontás időpontja: 2023. május 30. 13:00 óra. A bontási eljárás közjegyző jelenlétében történt, a bontási jegyzőkönyv az előterjesztés mellékletét képezi.

Versenytárgyalás időpontja: 2023. június 5. 10:00 óra. A versenytárgyalási eljárás közjegyző jelenlétében történt, a versenytárgyalásról készült jegyzőkönyv az előterjesztés mellékletét képezi.

Ajánlattevő megnevezése:

Név: Guyshire Holdings Kft. (székhely: 1062 Budapest, Délibáb u. 26. A. ép. I. 2.; adószám: 32128033-2-42; Cg.: 01-09-408076; képviseli: Ronen Dorfan és Guy Ben Zion Gorfil ügyvezető)

Megajánlott vételár: 102.900.000,- Ft

A fentiekre tekintettel javasoljuk a Dob u. 3. szám alatti ingatlan vonatkozásában meghirdetett árverési eljárás érvényesnek és eredményesnek nyilvánítását, valamint az ajánlattevő nyertesként való kihirdetését, míg a Dob u. 4. szám alatti ingatlan vonatkozásában meghirdetett árverési eljárás eredménytelenné nyilvánítását és új árverési eljárás kiírását.

A Képviselő-testület döntési hatásköre a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III. 26.) sz. önkormányzati rendelet (továbbiakban Rendelet) 5. § (2) bekezdésén, valamint a 7. § (1), (2) és (7) bekezdésén, valamint a 8. § (1) és (3) bekezdésén alapul.

***A Rendelet 5. § bekezdése értelmében***

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;*

***A Rendelet 7. § bekezdései értelmében***

„(*1) Törvényben meghatározott forgalmi értékhatár felett az Önkormányzat tulajdonát képező*

*vagyontulajdonjogát átruházni csak versenyeztetés útján, az összességében legelőnyösebb ajánlatot tevő részére, a szolgáltatás, ellenszolgáltatás értékarányosságával lehet.*

*(2) A nettó százezer forintot meghaladó forgalmi, illetve nyilvántartási értékű, de törvényben meghatározott forgalmi értéket meg nem haladó forgalmi értékű vagyon tulajdonjogát átruházni elsősorban versenyeztetés útján, az összességében legelőnyösebb ajánlatot tevő részére, a szolgáltatás, ellenszolgáltatás értékarányosságával lehet.*

*(7) A nettó ötvenmillió forint forgalmi értéket meghaladó vagyon versenyeztetés útján történő átruházása esetén a versenyeztetési eljárás szabályairól, azokról a szempontokról, amelyek alapján az összességében legkedvezőbb ajánlat kiválasztása történik a Képviselő-testület dönt egyedi határozatával.”*

**A Rendelet 8. § bekezdései értelmében**

*„(1) A nettó százezer forint forgalmi, illetve nyilvántartási értéket meghaladó önkormányzati vagyon tulajdonjogának átruházása tárgyában döntés kizárólag a vagyonra vonatkozó 90 napnál nem régebbi forgalmi értéket megállapító szakvélemény alapján, az abban meghatározott forgalmi érték alapul vételével hozható.*

*(3)   Az ötvenmillió forint forgalmi értéket elérő vagyon tulajdonjogának átruházása tárgyában döntést hozni kizárólag kontroll értékbecslési szakvélemény alapján lehet. A tulajdonjog átruházása során a magasabb forgalmi értéket kell figyelembe venni.”*

A nemzeti vagyonról szóló 2011. évi CXCVI. törvény 11.§ (16) bek. alapján *„Törvényben, valamint a helyi önkormányzat tulajdonában álló nemzeti vagyon tekintetében törvényben vagy a helyi önkormányzat rendeletében meghatározott értékhatár feletti nemzeti vagyont hasznosítani - ha törvény kivételt nem tesz - csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet.”*

Kérjük a Tisztelt Képviselő-testületet az előterjesztés megtárgyalására és a jogszabályi hivatkozások alapján a határozati javaslatok elfogadására.

**Határozati javaslatok**

**Budapest Főváros VII. kerület Erzsébetváros Önkormányzata Képviselő-testületének …/2023. (VI.21.) számú határozata a Budapest Főváros VII. kerület Erzsébetváros Önkormányzata tulajdonában álló kihasználatlan üres telkek és ingatlanegyüttesek értékesítésére kiírt árverési eljárások eredményének kihirdetése tárgyában**

Budapest Főváros VII. Kerület Erzsébetváros Önkormányzat Képviselő-testülete úgy dönt, hogy

1. a Budapest Főváros VII. kerület Erzsébetváros Önkormányzata tulajdonában álló Budapest belterület

* 34123 helyrajzi szám alatt nyilvántartott, természetben a 1077 Budapest, Kis Diófa utca 5. szám alatt található ingatlan,
* 34133 helyrajzi szám alatt nyilvántartott, természetben a 1077 Budapest, Kis Diófa utca 14. és a Budapest belterület 34134 helyrajzi szám alatt nyilvántartott, természetben a 1077 Budapest, Kis Diófa utca 16. szám alatt található ingatlanok,
* 32935 helyrajzi szám alatt nyilvántartott, természetben a 1076 Budapest, Verseny utca 20. szám alatt található ingatlan,
* 32934 helyrajzi szám alatt nyilvántartott, természetben a 1076 Budapest, Verseny utca 22-24. szám alatt található ingatlan

értékesítése tárgyában kiírt árverési eljárásokat eredménytelennek nyilvánítja.

1. az ingatlanok értékesítése tárgyában új árverési eljárásokat meghirdetését jóváhagyja.
2. az ingatlanok kikiáltási árát

* a 34123 helyrajzi szám alatt nyilvántartott, természetben a 1077 Budapest, Kis Diófa utca 5. szám alatti ingatlan vonatkozásában az árverési hirdetményben szereplő kikiáltási ár szerint 681.800.000,- Ft összegben,
* a 34133 helyrajzi szám alatt nyilvántartott, természetben a 1077 Budapest, Kis Diófa utca 14. és a Budapest belterület 34134 helyrajzi szám alatt nyilvántartott, természetben a 1077 Budapest, Kis Diófa utca 16. szám alatt található ingatlanok vonatkozásában az árverési hirdetményben szereplő kikiáltási ár szerint 958.800.000,- Ft összegben,
* a 32935 helyrajzi szám alatt nyilvántartott, természetben a 1076 Budapest, Verseny utca 20. szám alatt található ingatlan vonatkozásában az árverési hirdetményben szereplő kikiáltási ár szerint 382.100.000,- Ft összegben,
* a 32934 helyrajzi szám alatt nyilvántartott, természetben a 1076 Budapest, Verseny utca 22-24. szám alatt található ingatlan vonatkozásában az árverési hirdetményben szereplő kikiáltási ár szerint 960.000.000,- Ft összegben

elfogadja.

1. a Határozat mellékletét képező árverési hirdetményeket az abban foglalt feltételek szerinti tartalommal jóváhagyja és felkéri az EVIN Nonprofit Zrt.-t az árverési hirdetmények közzétételére, az árverési eljárások lefolytatására.
2. felkéri az EVIN Nonprofit Zrt.-t az az eljárások eredményének Képviselő-testület elé történő előterjesztésére.

**Felelős:** Niedermüller Péter polgármester

**Határidő:** 1-3. pont esetében azonnal,

4. pont esetében: az árverési felhívásokban meghatározott időpontok szerint

5. pont esetében: az árverés napját követő 60. napig

**II.**

**Budapest Főváros VII. kerület Erzsébetváros Önkormányzata Képviselő-testületének …/2023. (VI.21.) számú határozata a Budapest Főváros VII. kerület Erzsébetváros Önkormányzata tulajdonában álló Budapest belterület 33050/2 helyrajzi szám alatt nyilvántartott, természetben a 1076 Budapest, Alpár utca 4. szám alatti ingatlan értékesítésére kiírt árverési eljárás eredményének kihirdetése tárgyában**

Budapest Főváros VII. Kerület Erzsébetváros Önkormányzat Képviselő-testülete úgy dönt, hogy

1. a Budapest Főváros VII. kerület Erzsébetváros Önkormányzata tulajdonában álló Budapest belterület 33050/2 helyrajzi szám alatt nyilvántartott, természetben a 1076 Budapest, Alpár utca 4. szám alatti ingatlan tulajdonjogának átruházása tárgyában kiírt árverési eljárást érvényesnek és eredményesnek nyilvánítja.
2. a Budapest Főváros VII. kerület Erzsébetváros Önkormányzata tulajdonában álló Budapest belterület 33050/2 helyrajzi szám alatt nyilvántartott, természetben a 1076 Budapest, Alpár utca 4. szám alatti ingatlan tulajdonjogának átruházása tárgyában kiírt árverési hirdetményre beérkezett 1 db ajánlatot érvényesnek nyilvánítja.
3. a Budapest Főváros VII. kerület Erzsébetváros Önkormányzata tulajdonában álló Budapest belterület 33050/2 helyrajzi szám alatt nyilvántartott, természetben a 1076 Budapest, Alpár utca 4. szám alatti ingatlan vételárát 195.500.000,- Ft összegben állapítja meg.
4. a Budapest Főváros VII. kerület Erzsébetváros Önkormányzata tulajdonában álló Budapest belterület 33050/2 helyrajzi szám alatt nyilvántartott, természetben a 1076 Budapest, Alpár utca 4. szám alatti ingatlan tulajdonjogának átruházása tárgyában kiírt árverési eljárás nyertesének a Camargue Kereskedelmi, Szolgáltató és Tanácsadó Korlátolt Felelősségű Társaságot (székhely: 1062 Budapest, Székely Bertalan u. 18.; adószám: 23504024-2-42; Cg.: 01-09-404669; képviseli: Durai Ádám ügyvezető) nevezi meg, azzal, hogy az ajánlattevő által a Budapest Főváros VII. kerület Erzsébetváros Önkormányzat K&H Banknál vezetett 10403239-00033034-00000007 számú letéti számlájára átutalt pályázati biztosíték összege a vételárba beszámításra kerül.
5. felkéri az EVIN Nonprofit Zrt.-t, hogy az árverési eljárás eredményéről a nyertes ajánlattevőt 15 napon belül tájékoztassa.
6. felkéri az EVIN Nonprofit Zrt.-t az adásvételi szerződés Budapest Főváros VII. kerület Erzsébetváros Önkormányzata nevében történő megkötésére.

**Felelős:** Niedermüller Péter polgármester

**Határidő:** 1-4. pont esetében azonnal

5. pont esetében 15 nap

6. pont esetében a nyertességről szóló értesítés ajánlattevő általi kézhezvételének napjától számított 30 naptári napon belül.

**III.**

**Budapest Főváros VII. kerület Erzsébetváros Önkormányzata Képviselő-testületének …/2023. (VI.21.) számú határozata a Budapest Főváros VII. kerület Erzsébetváros Önkormányzata tulajdonában álló Budapest belterület 34220/0/A/21 helyrajzi szám alatt nyilvántartott, természetben a 1074 Budapest, Dob u. 4. szám alatti ingatlan értékesítésére kiírt árverési eljárások eredményének kihirdetése tárgyában**

Budapest Főváros VII. Kerület Erzsébetváros Önkormányzat Képviselő-testülete úgy dönt, hogy

1. a Budapest Főváros VII. kerület Erzsébetváros Önkormányzata tulajdonában álló Budapest belterület 34220/0/A/21 helyrajzi szám alatt nyilvántartott, természetben a 1074 Budapest, Dob u. 4. szám alatti ingatlan értékesítése tárgyában kiírt árverési eljárást eredménytelennek nyilvánítja.
2. az ingatlan értékesítése tárgyában új árverési eljárás meghirdetését jóváhagyja.
3. az ingatlan kikiáltási árát 61.800.000,- Ft összegben elfogadja.
4. a Határozat mellékletét képező árverési hirdetményt az abban foglalt feltételek szerinti tartalommal jóváhagyja és felkéri az EVIN Nonprofit Zrt.-t az árverési hirdetmény közzétételére, az árverési eljárás lefolytatására.
5. felkéri az EVIN Nonprofit Zrt.-t az az eljárás eredményének Képviselő-testület elé történő előterjesztésére.

**Felelős:** Niedermüller Péter polgármester

**Határidő:** 1-3. pont esetében azonnal,

4. pont esetében: az árverési felhívásokban meghatározott időpontok

5. pont esetében: az árverés napját követő 60. napig

**IV.**

**Budapest Főváros VII. kerület Erzsébetváros Önkormányzata Képviselő-testületének …/2023. (VI.21.) számú határozata a Budapest Főváros VII. kerület Erzsébetváros Önkormányzata tulajdonában álló Budapest belterület 34228/0/A/31 helyrajzi szám alatt nyilvántartott, természetben a 1074 Budapest, Dob u. 3. szám alatti ingatlan értékesítésére kiírt árverési eljárás eredményének kihirdetése tárgyában**

Budapest Főváros VII. Kerület Erzsébetváros Önkormányzat Képviselő-testülete úgy dönt, hogy

1. a Budapest Főváros VII. kerület Erzsébetváros Önkormányzata tulajdonában álló Budapest belterület 34228/0/A/31 helyrajzi szám alatt nyilvántartott, természetben a 1074 Budapest, Dob u. 3. szám alatti ingatlan tulajdonjogának átruházása tárgyában kiírt árverési eljárást érvényesnek és eredményesnek nyilvánítja.
2. a Budapest Főváros VII. kerület Erzsébetváros Önkormányzata tulajdonában álló Budapest belterület 34228/0/A/31 helyrajzi szám alatt nyilvántartott, természetben a 1074 Budapest, Dob u. 3. szám alatti ingatlan tulajdonjogának átruházása tárgyában kiírt árverési hirdetményre beérkezett 1 db ajánlatot érvényesnek nyilvánítja.
3. a Budapest Főváros VII. kerület Erzsébetváros Önkormányzata tulajdonában álló Budapest belterület 34228/0/A/31 helyrajzi szám alatt nyilvántartott, természetben a 1074 Budapest, Dob u. 3. szám alatti ingatlan vételárát 102.900.000,- Ft összegben állapítja meg.
4. a Budapest Főváros VII. kerület Erzsébetváros Önkormányzata tulajdonában álló Budapest belterület 34228/0/A/31 helyrajzi szám alatt nyilvántartott, természetben a 1074 Budapest, Dob u. 3. szám alatti ingatlan tulajdonjogának átruházása tárgyában kiírt árverési eljárás nyertesének a Guyshire Holdings Kft.-t (székhely: 1062 Budapest, Délibáb u. 26. A. ép. I. 2.; adószám: 32128033-2-42; Cg.: 01-09-408076; képviseli: Ronen Dorfan és Guy Ben Zion Gorfil ügyvezető) nevezi meg, azzal, hogy az ajánlattevő által a Budapest Főváros VII. kerület Erzsébetváros Önkormányzat K&H Banknál vezetett 10403239-00033034-00000007 számú letéti számlájára átutalt árverési biztosíték összege a vételárba beszámításra kerül.
5. felkéri az EVIN Nonprofit Zrt.-t, hogy az árverési eljárás eredményéről a nyertes ajánlattevőt 15 napon belül tájékoztassa.
6. felkéri az EVIN Nonprofit Zrt.-t az adásvételi szerződés Budapest Főváros VII. kerület Erzsébetváros Önkormányzata nevében történő megkötésére.

**Felelős:** Niedermüller Péter polgármester

**Határidő:** 1-4. pont esetében azonnal

5. pont esetében 15 nap

6. pont esetében a nyertességről szóló értesítés ajánlattevő általi kézhezvételének napjától számított 30 naptári napon belül.

Budapest, 2023. június 6.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletei I.:

* 127/2023. (IV.19.) Képviselő-testületi határozat
* Árverési hirdetmény – Alpár u. 4.
* Bontási jegyzőkönyv
* Közjegyzői tanúsítvány bontási eljárásról
* Camargue Kft. ajánlata
* Versenytárgyalási jegyzőkönyv
* Közjegyzői tanúsítvány versenytárgyalási eljárásról
* Ingatlanforgalmi értékbecslések – 5 db
* Ingatlanforgalmi értékbecslések aktualizálásáról szóló nyilatkozat – 1 db
* Ingatlanforgalmi kontroll-értékbecslések – 6 db
* Ingatlanforgalmi kontroll-értékbecslések aktualizálása – 6 db
* Építészeti tanulmánytervek – 4 db
* Tulajdoni lapok – 5 db

Határozati javaslat mellékletei:

* Árverési hirdetmények – 5 db

Előterjesztés mellékletei II.:

* 128/2023. (IV.19.) Képviselő-testületi határozat
* Árverési hirdetmény – Dob u. 3.
* Bontási jegyzőkönyv
* Közjegyzői tanúsítvány bontási eljárásról
* Versenytárgyalási jegyzőkönyv
* Közjegyzői tanúsítvány versenytárgyalási eljárásról
* Guyshire Holdings Kft. ajánlata
* Ingatlanforgalmi értékbecslés – 1db
* Ingatlanforgalmi értékbecslés aktualizálásáról szóló nyilatkozat – 1 db
* Ingatlanforgalmi kontroll-értékbecslések – 1 db
* Ingatlanforgalmi kontroll-értékbecslések aktualizálása – 1 db
* Tulajdoni lap – 1 db

Határozati javaslat melléklete:

* Árverési hirdetmény – 1 db